"SETSWANA PUO YA GAE R-3 MOPHATO 2 SETSWANA PUO YA GAE DITLHOKEGO TSA KGWEDITHARO KGWEDITHARO 3 GO BUISA LE MEDUMOPUO NAKO E E TSHITSINTSWENG YA GO RUTA Bonnye jwa nako: Diura di le 4 le metsotso e le 30 mo bekeng Bogolo jwa nako: Diura di le 5 mo bekeng DITENG/DIKGOPOLO/DIKGONO Ditirwana tsa letsatsi le letsatsi tsa medumopuo tsa metsotso e le 15. Dirisa ditumammogo tse di pataganeng go bopa le go kgaoganya mafoko. Tswelela ka ditirwana tsa temogo ya kutlo (go bopa le go kgaoganya mafoko go ya ka fa a utlwalang ka teng e seng ka go a leba) se, se thusa ka mopeleto • Supa kamano ya medumo le ditlhakanosi tsotlhe • Dirisa ditumammogo tse di pataganeng go aga le go kgaoganya mafoko,sk. tlo-tla • Boeletsa bontsi mo tshimologong ya lefolo ka kutlo (sk. di-; ba-; jj.) • Boeletsa ditumammogo tse di pataganeng tse di dumisiwang mmogo, tse di tlwaelegileng mo bokhutlong jwa lefoko (sk. ma-ng) • Lemoga modumo wa ntlha le noko ya bofelo mo dipateroneng tse di marara thata, jaaka, borethe, serethe • Lemoga ditumanosi tse di pataganeng tse di dumisiwang mmogo jaaka, ‘oo’-poo, ‘oa’-moakanyetsi, ‘ee’-seeleele) • Bopa mafoko o dirisa ditumanosi le ditumammogo tse di pataganeng e bile di dumisiwa mmogo ditumammogo tsa ditlhaka di le pedi le tse di rutilweng ngwaga o. • Kgobokanya mafoko a a tlwaelegileng go ya ka ditlhopha tsa medumo ya tsona (sk. ‘oo’, ‘oa’, ‘ee’) • Buisa mafoko go tswa mo dithutong tsa medumopuo mo dipolelong le mo ditlhangweng tse di dingwe • Ithute go peleta mafoko a le lesome a a ithutilweng ka nako ya thuto ya medumopuo, le go tswa mo mafokong a a bonwang thata mo tikologong Ditirwana tsa letsatsi le letsatsi tsa puiso:Puisokaelo ka ditlhopha (ditlhopha di le pedi ka letsatsi) le dinako tsa puisokopanelo mo bekeng di le 2-3 Puisokopanelo Dithuto tsa barutwana botlhedi di dirwa ga 2-3 ka beke, metsotso e le 15, o dirisa bonnye setlhangwa se le sengwe mo bekeng • Buisang buka le morutabana ba tlhaola tatelano ya ditiragalo le maitshetlego • Dirisa bokafantle jwa buka go bonelapele bokhutlo jwa kgang • Araba dipotso tsa maemo a a kwa godimo go tswa mo temaneng e e buisitsweng (“Go ne go tla diragala eng fa…”) • Neela kakanyo ya gago ka ga se o se buisitsweng. • Tlhaola mangwe a makaelagongwe le malatodi • Ranola tshedimosetso go tswa mo mananeong a a bonolo jaaka alemanaka/khalentara Puisokaelo ka ditlhopha Morutabana o dira le ditlhopha di le pedi letsatsi lengwe le lengwe, a dirisa metsotso e le 15 mo setlhopheng se sengwe le se sengwe. Setlhopha sengwe le sengwe se dira le morutabana gabedi ka beke. • Buisetsa kwa godimo go tswa mo bukeng go ya ka maemo a gago a puiso mo setlhopheng sa puisokaelo le morutabana, ke gore, barutwana botlhe ba buisa kgang e le nngwe e e tshwanang • Dirisa mafoko a a nnang a le teng mo phaposiborutelong, medumopuo,dikgono tsa tshekatsheko ya tiriso le popego fa a buisa • Itekole fa o buisa, o lemoge le go tlhaloganya mafoko • Buisa ka thelelo e e oketsegang le ka go tlhagisa maikutlo • Tswelela go bopa tlotlofoko e e nnang e le teng go tswa mo mananeo a puiso e e sa rulaganyediwang, tlhatlhamano e e tlhophilweng ka seemo le manane a mafoko a a tlhagelelang kgapetsakgapetsa 92 PEGELO YA PHOLISI YA KHARIKHULAMO LE TLHATLHOBO"